[{"text_idx": "#000005", "text": "Gezurra badirudi ere, aerosolak hodei-sortzaile apartak direla azaltzen digu Guillermo Roa dibulgatzaileak Elhuyar aldizkarian. Israelgo Weizmann Institutuko ikertzaileak egindako ikerketa baten arabera aerosolek ez dute kutsatutako airean bakarrik eragiten, atmosfera garbiko aerosol-kontzentrazioak ere eragin handia baitu hodeien sorreran, antza."}, {"text_idx": "#000006", "text": "Orain arte zientzia fikzioa izan da gorputz bizien barruan espazio-ontzi txikietan bidaiatzea. Aldiz, bidai horretara hurbil daitekeen teknika bat ezagutarazi digu Javier San Marti\u0301n kazetariak: mikrotomografia. Teknika honen bidez intsektuen barrua irudikatzen da aleak eskaneatu ondoren eta gero ordenagailuan azter daitezke edozein ertzetatik. Javier Alba-Tercedorrek, Granadako Unibertsitateko Zoologia-katedradunak, teknika honen bidez ditu hainbat intsekturen barrua ikusi eta irudikatu du modu harrigarrian. Zientzia Kaieran: Artea eta zientzia intsektuen barruan."}, {"text_idx": "#000007", "text": "Atapuercan 21 urte lanean aritu ondoren, ikerketa-taldearen koordinatzailea den Juan Luis Arsuagak, hainbat egilerekin batera, artikulu interesgarria kaleratu du Science aldizkarian. Bertan Atapuercan aurkitutako 17 burezurren katalogo zehatza aurkeztu dute. Horri esker aztarnak datatu dituzte, hauek duela 430.000 urtekoak omen dira. Horrez gain, talde horretan agertu ziren lehen ezaugarri fisiko neandertalak haginetan eta aurpegiaren itxuran eman zirela baieztatu dute. Ana Galarragak kontatzen digu Elhuyar aldizkarian: Datu giltzarriak neandertalen eboluzioaz, Atapuercako 17 garezur analizatuta."}, {"text_idx": "#000008", "text": "Xabier Pan\u0303alver arkeologoa da eta Aranzadi Zientzia Elkartean dihardu ikertzen. Praileaitz kobazuloko indusketen arduraduna da eta bertan egindako lanak biltzen dituen Praileaitz I haitzuloa liburua argitaratu berri du. Egilearen hitzetan liburua \u201chamar urteko indusketen eta hainbat herrialdetako hogeitik gora taldek egindako laborategiko lanaren ondorioa da.\u201d Juan Luis Zabala kazetariak Berrian hurreratzen digu bertan jasotzen direnak: Ikertzen hasitako gune batzuk ez daude aintzat hartuak dekretuan."}, {"text_idx": "#000014", "text": "Ondo batu zara harpidedun zerrendara."}, {"text_idx": "#000021", "text": "animaliak antropologia argitalpenak arkeologia artikuluen bilduma astrofisika astronomia bideoak biokimika biologia eboluzioa Ekaia aldizkaria ekologia ekonomia elikagaiak emakumeak filosofia fisika genetika geologia historia hizkuntzalaritza ikerketa informatika ingeniaritza ingurumena itsasoa kimika klima-aldaketa laburpena mapping_ignorance matematika medikuntza mikrobiologia neurologia neurozientzia osasuna paleontologia psikologia soziologia teknologia zientzia zientzialariak zientziaren_historia zoologia"}]